《礼部颁王府文官诰敕次审理王敬德韵》
明代·管讷

紫诰恭迎被宠光，驿亭初日正苍凉。官坊锦织云霞烂，御榻文成雨露香。

九五飞龙当盛世，太平鸣凤在朝阳。群公拜舞天威近，举首红云是建章。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。